**Ministru kabineta noteikumu „Grozījumi Ministru kabineta 2016. gada 12. jūlija noteikumos Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Noteikumu projekts paredz uzlabot izglītības pakalpojuma pieejamību 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” priekšlaicīgas mācību pārtraukšanas riska grupas izglītojamiem, piemērojot faktisko izmaksu attiecināšanas metodi transporta izmaksām, iekšzemes komandējumu un darba braucienu izmaksām, kā arī ēdināšanas izmaksām; nosaka jauna sadarbības partnera iesaisti.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Grozījumi Ministru kabineta 2016. gada 12. jūlija noteikumos Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” projekts (turpmāk – noteikumu projekts) ir sagatavots saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošā Ministru kabineta 2016. gada 12. jūlija noteikumu Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” (turpmāk – MK noteikumi Nr. 460) 14. punktā paredzēts, ka finansējuma saņēmējs projektu īsteno sadarbībā ar 14.1., 14.2. un 14.3. apakšpunktā noteiktajiem sadarbības partneriem – ar republikas pilsētu un novadu pašvaldībām; ar valsts un valsts augstskolu dibinātām profesionālās izglītības iestādēm, kā prioritāti nosakot profesionālās izglītības kompetences centru iesaisti projektā; ar valsts vispārējās izglītības iestādēm. Noteikumu projekts paredz MK noteikumus Nr. 460 papildināt ar 14.4. apakšpunktu, paredzot jauna sadarbības partnera iesaisti. Jaunajam sadarbības partnerim izvirzītās prasības: sabiedriskā labuma organizācija, kurai ir vismaz divu gadu pieredze darbā ar izglītības un bērnu aprūpes, tostarp ar ārpusģimenes aprūpes, jautājumiem. Jauno sadarbības partneri paredzēts iesaistīt projektā 23.2.3.3. apakšpunktā noteiktās atbalstāmās darbības sasniegšanai – interaktīva rīka izveidei izglītības iestādēm priekšlaicīgas mācību pārtraukšanas risku novērtēšanai un vadīšanai, nosakot jaunā sadarbības partnera funkcijas un atbildību un plānojot arī attiecīgu finansējumu 8.3.4.  specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4. SAM) projekta esošā finansējuma ietvaros. Pirms sadarbības līguma noslēgšanas sabiedriskā labuma organizācija iesniedz finansējuma saņēmējam stratēģiju, kurā sniegti priekšlikumi sistemātiskas agrīnās prevencijas sistēmas un vienotas risku izvērtēšanas pieejas izveidei, kā arī starpdisciplinārai un starpinstitūciju sadarbībai priekšlaicīgas mācību pārtraukšanas riska mazināšanā. Tiesiskās paļāvības un tiesiskās noteiktības princips tiks ievērots, ņemot vērā, ka noteikumu projekts paredz paplašināt sadarbības partneru iesaisti 23.2.3.3. apakšpunktā noteiktās atbalstāmās darbības ietvaros izstrādājamā interaktīvā rīka iegūšanai, paredz plašākas iespējas 8.3.4. SAM projekta publicitātes īstenošanai un rezultātu komunicēšanai, kā arī to ilgtspējas nodrošināšanai, sabiedrības iesaistes un institūciju sadarbības veidošanai, kas vērtējamas kā labvēlīgas izmaiņas. Atbalstāmās darbības pēc būtības netiek mainītas, tās plānots veikt 8.3.4. SAM projekta esošā finansējuma ietvaros.MK noteikumu Nr. 460 25.3. un 25.4. apakšpunkta redakcija, paredzot individuālu atbalstu priekšlaicīgas mācību pārtraukšanas riska grupas izglītojamiem izglītības pakalpojuma pieejamības nodrošināšanas ietvaros, paredz piemērot vienkāršoto izmaksu attiecināšanas metodi transporta izmaksām, iekšzemes komandējumu un darba braucienu izmaksām, kā arī ēdināšanas izmaksām:a) transporta izmaksām (vieglā transportlīdzekļa degvielas izdevumiem, reģionālās starppilsētu nozīmes un reģionālās vietējās nozīmes sabiedriskā transporta izdevumiem un kompensācijām par darbiniekam piederoša personiskā transportlīdzekļa izmantošanu darba vajadzībām), kas tiek attiecinātas MK noteikumu Nr. 460 25.4. apakšpunkta ietvaros, tiek piemērota Finanšu ministrijas izstrādātās metodikas „Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" īstenošanai” (turpmāk – transporta izmaksu metodika) nosacījumi;b) iekšzemes komandējumu un darba braucienu izmaksām (vieglā transportlīdzekļa degvielas izdevumiem, reģionālās starppilsētu nozīmes un reģionālās vietējās nozīmes sabiedriskā transporta izdevumiem un kompensācijām par darbiniekam piederoša personiskā transportlīdzekļa izmantošanu darba vajadzībām), kas tiek attiecinātas MK noteikumu Nr. 460 25.3. apakšpunkta ietvaros, tiek piemērota Finanšu ministrijas izstrādātās metodikas „Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" īstenošanai” (turpmāk – iekšzemes komandējumu izmaksu metodika) nosacījumi un Finanšu ministrijas izstrādātās metodikas „Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" īstenošanai” (turpmāk – transporta izmaksu metodika) nosacījumi.Transporta izmaksu metodikas un iekšzemes komandējumu izmaksu metodikas piemērošana uzsākta no 2019. gada 1. oktobra, vienlaikus skaidrojot, ka to piemērošana neattiecas uz transporta un iekšzemes komandējumu izmaksām, par kurām 8.3.4. SAM projektā līdz 2019. gada 30. septembrim ir noslēgts pakalpojuma līgums. Metodiku piemērošanas uzsākšanas termiņš saistīts ar jaunā mācību gada semestra uzsākšanu, kad riska grupas izglītojamajiem tiek izstrādāti jauni individuālā atbalsta plāni un tiek turpinātas citas 8.3.4. SAM projekta darbības;c) ēdināšanas pakalpojumu izmaksām vienas vienības izmaksu metodiku izstrādā Izglītības un zinātnes ministrija kā 8.3.4. SAM ieviešanas atbildīgā iestāde. MK noteikumu Nr. 460 28.2 apakšpunkts paredz, ka finansējuma saņēmējs metodiku sāks piemērot no tās spēkā stāšanās brīža. Atbildīgā iestāde ir izstrādājusi vienas vienības izmaksu metodikas projektu ēdināšanas izmaksām, bet atlikusi tās virzīšanu apstiprināšanai, tā kā atbilstoši vienas vienības izmaksu metodikas projektam atlīdzinātie izdevumi nesedz faktiskās ēdināšanas pakalpojumu izmaksas pilnā apmērā.Piemērojot transporta izmaksu metodiku un vienas vienības izmaksu metodiku ēdināšanas pakalpojumu izmaksām, vienlaikus tiek ievēroti izmaksu ierobežojumi – transporta izmaksas vienam izglītojamam nepārsniedz 30 *euro* mēnesī un ēdināšanas izmaksas vienam izglītojamam nepārsniedz 70 *euro* mēnesī. Noteiktais izmaksu apjoma ierobežojums tiek kontrolēts 8.3.4. SAM projekta līmenī: (1) apstiprinot individuālā atbalsta plānu, eksperti pārbauda, vai plānotās izmaksas nepārsniedz noteikto ierobežojumu mēnesī, (2) iesniedzot atskaites, izglītības iestādes pārbauda, vai nav pārsniegts limits, (3) atskaitoties par individuālā plāna izpildi, plāna sastādītāji var pārbaudīt, vai nav pārsniegts limits. Transporta izmaksu metodika, iekšzemes komandējumu izmaksu metodika un vienas vienības izmaksu metodika ēdināšanas pakalpojumu izmaksām ir attiecināmas uz visiem 8.3.4. SAM dalībniekiem (piemēram, izglītojamiem, vadības personālu un īstenošanas personālu), kuriem attiecīgās izmaksas ir noteiktas kā attiecināmas.Noteikumu projekts ir izstrādāts, lai uzlabotu izglītības pakalpojuma pieejamību 8.3.4. SAM mērķa grupai – priekšlaicīgas mācību pārtraukšanas riska grupā esošiem, MK noteikumu Nr. 460 3. punktā noteiktiem vispārējās izglītības iestāžu izglītojamiem no 5. līdz 12. klasei, kā arī to profesionālās izglītības iestāžu un vispārējās izglītības iestāžu izglītojamiem no 1. līdz 4. kursam, kuras īsteno profesionālās izglītības programmas. Mērķa grupā neietilpst profesionālās pilnveides un profesionālās tālākizglītības programmu izglītojamie. Praksē pastāv gadījumi, kad vienkāršoto izmaksu piemērošanas rezultātā atlīdzinātie izdevumi īstenoto atbalstāmo darbību ietvaros ir mazāki par faktiskajām izmaksām. Radušās atlīdzināto izdevumu un faktisko izmaksu starpības apmērs ir atšķirīgs, ņemot vērā Izglītības kvalitātes valsts dienesta (turpmāk – IKVD) īstenojamā projekta Nr. 8.3.4.0/16/I/001 „Atbalsts priekšlaicīgas mācību pārtraukšanas samazināšanai” (turpmāk – 8.3.4. SAM projekts) specifiku, kas paredz, ka katram priekšlaicīgā mācību pārtraukšanas riska grupas izglītojamam tiek izstrādāts individuāls atbalsta plāns, kā arī atbalsts tiek sniegts visā Latvijas teritorijā. Lai atlīdzinātu faktiskos izdevumus un nodrošinātu pilnvērtīgu un efektīvu individuālā atbalsta plānā paredzētā atbalsta sniegšanu priekšlaicīgas mācību pārtraukšanas riska grupas izglītojamiem, sadarbības partnerim ir jārod iespēja izveidojušos finansējuma starpību segt no citiem finansējuma avotiem. Lai gan vienkāršoto izmaksu metodikas paredz vienotu kārtību izmaksu attiecināšanai un to izstrādes mērķis ir vienkāršot ES fondu projektu faktisko izmaksu uzskaiti, veicinot fokusēšanās maiņu no finanšu dokumentu pārbaudes uz rezultātu sasniegšanu, t. sk. paredzot administratīvā sloga mazināšanu, tomēr gadījumos, kad pilnvērtīga atbalsta sniegšanai jārod un jāadministrē papildu finansējums, izglītības iestādēmdokumentu sagatavošanā un izmaksu aprēķinu veikšanā veidojas dubulta slodze. Turklāt, no 2019. gada 1. oktobra sākot piemērot vienkāršoto izmaksu metodikas, tika mainīti izdevumu atlīdzināšanas nosacījumi atbalsta īstenošanas laikā, kā rezultātā daļa sākotnēji pilnībā atlīdzināto izdevumu turpmāk tika atlīdzināti tikai daļēji. Noteikumu projekts paredz no 2020. gada 1. septembra piemērot faktisko izmaksu attiecināšanas metodi transporta izmaksām, iekšzemes komandējumu un darba braucienu izmaksām, kā arī ēdināšanas izmaksām.8.3.4. SAM projekts turpinās darbību esošā finansējuma ietvaros, nodrošinot MK noteikumos Nr. 460 un projektā noteikto rādītāju sasniegšanu. Izmaksu attiecināšanas nosacījumu maiņa palielinās 8.3.4. SAM ietvaros īstenoto atbalsta pasākumu efektivitāti, jo faktisko izmaksu attiecināšanas metodes piemērošana transporta izmaksām, iekšzemes komandējumu un darba braucienu izmaksām, kā arī ēdināšanas izmaksām ļaus atlīdzināt radušos izdevumus pilnā apmērā. Vienlaikus atbilstoši izmaiņām pēc noteikumu projekta apstiprināšanas tiks precizēti 8.3.4. SAM projekta iekšējās kārtības noteikumi, lai nodrošinātu procesu un darbību pārskatāmību. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē: atbildīgo iestādi – Izglītības un zinātnes ministriju;sadarbības iestādi – Centrālo finanšu un līgumu aģentūru;finansējuma saņēmēju – Izglītības kvalitātes valsts dienestu – un tā sadarbības partnerus (pašvaldības, t. sk. to izglītības iestādes, un valsts un valsts augstskolu dibinātās profesionālās izglītības iestādes, valsts vispārējās izglītības iestādes) un to izglītojamos, kas atbilst 8.3.4. SAM mērķa grupai. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. Finansējuma saņēmējam un sadarbības iestādei būs nepieciešams iesniegt un pārbaudīt izdevumus attiecinošo dokumentāciju, tomēr arī pašlaik sadarbības partneru grāmatvedībā ir jāglabājas izdevumus apliecinošiem pirmdokumentiem, un atmaksa tiek veikta pēc faktiski iesniegtajiem izdevumus apliecinošajiem dokumentiem. Tādējādi, piemērojot faktisko izmaksu attiecināšanu, mazināsies sadarbības partneru administratīvais slogs, administrējot papildu finansējumu, kad vienkāršoto izmaksu piemērošanas rezultātā saņemtais finansējums ir mazāks par faktiskajām izmaksām. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiks nodrošināta, ievietojot informāciju par noteikumu projektu Izglītības un zinātnes ministrijas tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus: * rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: pasts@izm.gov.lv;
* klātienē sniegt viedokli par noteikumu projektu tā izstrādes stadijā.
 |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Noteikumu projektā tiks veikti papildinājumi vai labojumi, ja sabiedrības līdzdalības un komunikācijas aktivitātēs saistībā ar noteikumu projektu tiks saņemti vērā ņemami priekšlikumi. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija (pilda atbildīgās iestādes funkcijas),Centrālā finanšu un līgumu aģentūra (pilda sadarbības iestādes funkcijas), Izglītības kvalitātes valsts dienests (finansējuma saņēmējs). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav plānota jaunu institūciju izveide, esošo institūciju likvidācija vai reorganizācija. Noteikumu projekta izpilde tiks nodrošināta pieejamo cilvēkresursu ietvaros. |
| 3. | Cita informācija | Nav |

Izglītības un zinātnes ministre Ilga Šuplinska

Vīza:

valsts sekretāre Līga Lejiņa

I. Indričāne, 67047873

Inese.Indricane@izm.gov.lv